

**ОБРАЗЦОВА МАТЕМАТИЧЕСКА ГИМНАЗИЯ**

**„АКАДЕМИК КИРИЛ ПОПОВ“ ПЛОВДИВ**

**ПРОЕКТ „ПРИЛОЖЕНИЕ НА ПРОФЕСИОНАЛНИТЕ КОМПЕТЕНТНОСТИ В БИЗНЕСА“**

(КД1, ОБРАЗОВАТЕЛНА МОБИЛНОСТ НА ОБУЧАЕМИ И ПЕРСОНАЛ В СИСТЕМАТА НА ПРОФЕСИОНАЛНОТО ОБРАЗОВАНИЕ И ОБУЧЕНИЕ, Р № 2015-1-BG01-KA102-013904)

**КРАТКА ИНФОРМАЦИЯ**

за проект „Приложение на професионалните компетентности в бизнеса“, предназначена за информиране на ученици и родители

В проекта „Приложение на професионалните компетентности в бизнеса” са включени 20 ученици на възраст 17 – 19 години /11 и 12 клас/ от професия “Системен програмист” и професия „Компютърен график“ от ОМГ „Академик Кирил Попов”. Проектът ще подобри практическата подготовка на нашите ученици за реалните европейски условия на бизнес-среда, ще повиши пригодността им за заетост, ще засили тяхната професионална чувствителност като самочувствие и инициативност на пазара на труда в национално и европейско измерение. Ние намираме това като най-добър отговор на проблемите на безработицата сред младите хора у нас и в Европа. Осъществяваната мобилност преодолява пропастта между теоретичните и практико-иновативните познания по ИТ чрез участие в реалния и продуктивен фирмен процес.

Целите на нашия проект са: 1. Повишена ефективност на практическото обучение на учениците по професии “Системен програмист” и „Компютърен график“ чрез подкрепата им за придобиване на работещи в реалната работна среда на Великобритания приложни компетенции; 2. Подобрени перспективи за пригодност и професионална реализация на учениците ни за националния и европейски пазар на труда; 3. Усъвършенстване на чуждоезиковите компетентности на нашите ученици в условията на реалната работна среда чрез усвояване на професионални езикови умения за комуникация и сътрудничество при решаване трудови задачи; 4. Подобрен институционален капацитет на ОМГ „Акад. Кирил Попов“ при оптимизиране системата за управление на професионалното образование.

Основните дейности на проекта са: А. Преди мобилността: Подбор на ученици за участие в проекта; Провеждане на езикова, културна и педагогическа подготовка; Сключване на договори и уточняване на задачи. Б. По време на мобилността: Реализиране на мобилността в Плимут, Англия от 27.03.2016 до 09.04.2016 г.; Управление, контрол и отчетност на ученическите мобилности. В. След мобилността: Оценка на осъществената мобилност. Валидиране на придобитите приложни компетенции от учениците; Разпространение на резултатите от проекти; Отчитане на проекта.

Използваната методология е с практическа насоченост и се изразява в: а) реално участие на учениците по професия “Системен програмист” в създаването и използването на специализиран, системен и приложен софтуер - от идея за продукт по изисквания на клиент до участие чрез собствено проектно решение на бизнес-задачата; б) подобряване на умения на учениците по професия „Компютърен график“ чрез въвличането им във фирмен цикъл на дизайн от работодателя в направленията Web дизайн“ и „Графичен дизайн“; в) екипно сътрудничество между учениците – по работни задачи, предварително зададени от работодателя, които като форма са интегрирани в технологичната (вкл. екипна структура) работа във фирмата.

Проектът „Приложение на професионалните компетентности в бизнеса” постига у учениците по професия “Системен програмист” и професия „Компютърен график“ от ОМГ „Академик Кирил Попов” приложни компетентности за иновативни решения със софтуерни приложения и технологии в производствения цикъл на фирма.

В дългосрочен план ползите от проекта са: 1) Създаване на устойчив процес към постигане на високо качество на овладените професионални знания и умения и формиране на приложни компетентности за бъдещите ни възпитаници; 2) Провеждане на последователна политика в ОМГ „Акад. Кирил Попов“ по въвеждане на съвременни професионално-образователни технологии, трансфер на добри европейски образователни практики и ефективно езиково и пазарно ориентирано професионално обучение в съответствие с бързо променящите се нужди на националната и европейската бизнес среда; 3) Успешно кариерно развитие на преподавателския състав за създаване на повишен капацитет чрез сътрудничество с институции и специалисти в ЕС; 4) Повишаване на институционалния капацитет на гимназията чрез активно сътрудничество с европейски партньори и водещи институции в областта на професионалното образование.

Проектът ще се реализира в Пловдив, България и Tellus Group, Plymouth, UK. Той ще се реализира между 01 септември 2015 г. и 31 август 2016 г.

Заб.: Специалисти по проекта ще предоставят детайлна информация за провежданата мобилност на срещи и събития по проекта с ученици и родители.